b'\n_START_ARTICLE_\nMartin \xc5\xa0krtel\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0krtel je za\xc4\x8del nogomet igrati pri \xc5\xa1estih letih; kljub temu, da je bil dober igralec hokeja, je sledil o\xc4\x8detu in postal nogometa\xc5\xa1. Najprej je tako igral za F.C. Prievidza, nato pa je podpisal svojo prvo pogodbo s FK AS Tren\xc4\x8d\xc3\xadn_NEWLINE_Sprva se je preizku\xc5\xa1al v razli\xc4\x8dnih nogometnih vlogah, pri \xc5\xa1estnajstih letih pa se je odlo\xc4\x8dil za igro v obrambni vrsti.\n_START_SECTION_\nTren\xc4\x8d\xc3\xadn\n_START_PARAGRAPH_\n\xc5\xa0krtel je svojo profesionalno kariero za\xc4\x8del v klubu FK AS Tren\xc4\x8d\xc3\xadn. Tam je med letoma 2001 in 2004 nastopil na 45 tekmah.\n_START_SECTION_\nZenit Sankt Petersburg\n_START_PARAGRAPH_\n\xc5\xa0krtel je za Zenit prvi\xc4\x8d nastopil na tekmi ruskega pokalnega prvenstva 31. julija 2004. Sam je povedal, da mu je pri prilagajanju novemu klubu veliko pomagala prisotnost \xc4\x8de\xc5\xa1kih in slova\xc5\xa1kih nogometa\xc5\xa1ev. Za Zenit je nastopil na 113 tekmah in zanj dosegel pet zadetkov._NEWLINE_Zanj so se zanimali tudi klubi Valencia, Tottenham Hotspur, Everton ter Newcastle United, tekma zanj pa se je kon\xc4\x8dala januarja 2008, ko je podpisal pogodbo z Liverpoolom\n_START_SECTION_\nLiverpool\n_START_PARAGRAPH_\nPogodbo z Liverpoolom je \xc5\xa0krtel podpisal 11. januarja 2008. Pogodba, vredna 6,5 milijona funtov ga klubu zavezuje za \xc5\xa1tiri leta in pol. Po podpisu pogodbe je mened\xc5\xbeer Liverpoola Rafael Ben\xc3\xadtez zanj izjavil: "Je agresiven, hiter igralec, ki dobro ska\xc4\x8de in menim, da je dobra pridobitev za klub tudi za v prihodnje. Je izjemno tekmovalen, toda ta miselnost je zame pozitivna. Ko sem ga opazoval na nekaterih tekmah se mi je zdel podoben Jamie Carragherju, kar je spet pozitivno za klub. Za novi klub je prvi\xc4\x8d nastopil v liga\xc5\xa1ki tekmi proti Aston Villi, dobil pa je dres s \xc5\xa1tevilko 37._NEWLINE_26. januarja 2008 je prvi\xc4\x8d odigral celo tekmo na tekmi \xc4\x8detrtega kola FA pokala proti klubu Havant & Waterlooville, ki se je kon\xc4\x8dala z neodlo\xc4\x8denim izidom. Dobro je nastopil na liga\xc5\xa1ki tekmi proti Chelseaju,kjer je nekajkrat odlo\xc4\x8dilno posredoval v obrambi. Takrat je bil izbran za najbolj\xc5\xa1ega igralca tekme po mnenju navija\xc4\x8dev. Liverpoolovi navija\xc4\x8di ga od takrat izredno cenijo, od takrat pa velja tudi za enega klju\xc4\x8dnih igralcev Liverpoola. _NEWLINE_\xc5\xa0krtel je bil s strani navija\xc4\x8dev izbran tudi za igralca tekme derbija med Liverpoolom in Evertonom, ki jo je 30. marca 2008 Liverpool dobil z 1:0. To je bil \xc5\xa0krtelov prvi nastop na doma\xc4\x8dem derbiju.\n_START_SECTION_\nReprezentan\xc4\x8dna kariera\n_START_PARAGRAPH_\n\xc5\xa0krtel je za Slova\xc5\xa1ko nastopil \xc5\xbee kot mladinec. Leta 2004 je prvi\xc4\x8d nastopil za slova\xc5\xa1ko \xc4\x8dlansko reprezentanco, do februarja 2008 pa je nastopil na 23 tekmah in dosegel \xc5\xa1tiri gole.'